Endelig vil mange nok mene. Onsdag aften har Aarhus Letbane fået godkendelsen fra Trafikstyrelsen, der giver letbanen lov til at køre med passagerer. Knap tre måneder efter den officielle åbningsfest blev aflyst i ellevte time.

Annonce

AARHUS: Onsdag aften kom den endelig. Godkendelsen fra Trafikstyrelsen, der giver letbanen lov til at køre med passagerer. Det bekræfter Trafikstyrelsen onsdag aften over for Århus Stiftstidende. - Det er en godkendelse på en lang række vilkår, forklarer Kåre Clemmesen, vicedirektør hos Trafik-, Bygge- og Boligstyrelsen Styrelsen har i første omgang sendt et udkast til godkendelse af letbanens tekniske sikkerhedsregler til høring hos letbanen, og det er nu letbanen, der skal foretage det næste træk.

Annonce

Glad letbanefører

Godkendelsen kom knap tre måneder efter, at den officielle åbningsfest med 5.000 stykker kransekage blev aflyst i ellevte time. Og få dage efter folkefesten på Havnepladsen med mottoet "Du kan klage eller du kan bage en kage", som arrangørerne havde kaldt festen for letbanen - uagtet at den på festdagen i lørdags ikke måtte køre med passagerer. Men onsdag aften kom godkendelsen så. På tide vil mange nok mene.

På letbanesporet ved Aarhus H holdt en glad letbanefører midlertidigt parkeret onsdag aften da Århus Stiftstidende var forbi det ventende letbanetog. - Jeg er glad, det er ved at være på tide, sagde letbanefører Marius Korsgaard efter han ivrigt og glad havde vinket med armene. Hvad sker der så nu? - Nu fortsætter jeg med at køre testkørsel, indtil vi får besked på andet, sagde Marius Korsgaard onsdag aften. Kort efter at Århus Stiftstidende havde mødt Marius Korsgaard, tikkede en pressemeddelelse ind, som fortæller at letbanen officielt åbner torsdag med taler og snoreklip mellem klokken 10.15 og 10.30. Efter klokken 11 og resten af dagen torsdag er det gratis at køre med letbanen.

Annonce

Godkendelse på en lang række vilkår